
         REPUBLIKA HRVATSKA
VUKOVARSKO-SRIJEMSKA ŽUPANIJA
[image: ]
	   OPĆINA BOGDANOVCI
	    OPĆINSKI NAČELNIK


KLASA: 402-02/26-01/01
URBROJ: 2196-8-03-26-01
Bogdanovci, 14. siječanj 2026. 

Temeljem članka 33. stavak 1. Zakona o udrugama ("Narodne novine" broj 74/14, 70/17, 98/19, 151/22) i članka 48. Statuta Općine Bogdanovci („Službeni vjesnik“ Vukovarsko-srijemske županije broj 4/21, 21/22) općinski načelnik Općine Bogdanovci raspisuje:

JAVNI NATJEČAJ
za financiranje programa od interesa za opće dobro
koje provode udruge s područja 
Općine Bogdanovci za 2026. godinu
Općina Bogdanovci poziva udruge s područja Općine Bogdanovci koje provode programe od interesa za opće dobro da se prijave na financijsku podršku kojom doprinose razvoju kapaciteta udruga i opće dobro u zajednici.
Udruge sukladno ovom Javnom natječaju mogu prijaviti program za sljedeća prioritetna područja:
· iz područja sporta, vezano uz sve vidove sporta (nogometa, rukometa, odbojka,streljaštva,stolni tenis, borilačkih vještina, gimnastika, šah i dr.) 
ukupno: 72.800,00 EUR.

· [bookmark: _Hlk124251495]iz područja kulture, vezano uz sve vidove kulturne djelatnosti (njegovanje povijesnebaštine, pjevanja, plesa, slikarstva, izrade raznih rukotvorina i dr).
ukupno: 27.000,00 EUR

· [bookmark: _Hlk124251598]iz ostalih područja, vezano uz brigu za djecu i mlade, braniteljsku populaciju,promicanje ljudskih prava, zaštita poljoprivrede i ruralnog razvoja,zaštite okoliša i prirode, te osobe treće životne dobi i dr. 
ukupno: 8.000,00 EUR

Ukupno planirana vrijednost Natječaja je 107.800,00 EUR.
Rok za podnošenje prijedloga programa je od 19.01.2026. godine, traje 14 dana, a završava 02.02.2026.godine.
Svaka udruga može prijaviti i ugovoriti jedan ili više programa u okviru ovog Javnog natječaja, na razdoblje provedbe do 31.12.2026. godine. Ista udruga može biti partner na više programa unutar prioritetnih područja Natječaja.

Prijavu programa na Natječaj može podnijeti udruga koja je upisana u Registar udruga i djeluje najmanje jednu godinu u Republici Hrvatskoj zaključno s danom objave Javnog natječaja, koja je programski usmjerena na rad u području koje se financiraju ovim Javnim natječajem, a što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Općini Bogdanovci, te svim drugim davateljima financijskih sredstava iz javnih izvora.

Prije potpisa ugovora udruga će morati priložiti dokaze da se protiv odgovorne osobe u udruzi i voditelja programa ne vodi kazneni postupak, te da udruga ima podmirene sve doprinose i plaćen porez, te dugovanja prema Općini Bogdanovci.

Kako se može ostvariti prednost u financiranju programa i tko nema pravo prijave na Javni natječaj detaljno je opisano u Uputama za prijavitelje.

Prijedlozi programa dostavljaju se isključivo na propisanim obrascima te ispunjavaju se u digitalnom obliku, koji su zajedno s Uputama za prijavitelje, dostupni na mrežnim stranicama https://www.opcina-bogdanovci.hr/

Propisani obrasci koji ne budu ispunjeni u digitalnom obliku bit će odbačeni.

Natječajnu dokumentaciju treba poslati preporučeno poštom ili osobno (predaja u urudžbenom uredu) na sljedeću adresu:

OPĆINA BOGDANOVCI
Bana Josipa Jelačića 1, 32000 Bogdanovci
“ Javni Natječaj za prijavu programa od interesa za opće dobro koje provode udruge s područja Općine Bogdanovci za 2026. godinu
– NE OTVARAJ ”

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje.

Razmatrat će se samo programu koji su pravodobno prijavljeni, te koji u cijelosti zadovoljavaju propisane uvjete Javnog natječaja.

Sva pitanja vezana uz ovaj Javni natječaj mogu se postaviti pismeno i elektroničkim putem, e-mail: opcina-bogdanovci@vu.t-com.hr.

